钦定古今图书集成/理学汇编/文学典/第094卷 > 张以宁
## 钦定古今图书集成/理学汇编/文学典/第094卷 > 张以宁

按《福建通志》：“以宁字志通，古田人。元泰定中进士。累
官翰林学士。洪武间，征至京师，奏对称旨，命撰《锺山
说》上之，仍拜翰林侍读学士，知制诰兼修国史。遣使
安南，未至其国，会安南王卒，国人请授印世子，以宁
不许，使介驰请命，玺书嘉劳，又制诗十章慰勉之。寻
卒交州，诏迎柩归葬，给三岁禄恤其家。以宁忠厚通”
敏，娴于词命。所著有《翠屏》《淮南纪行》诸集。宋濂称其
“丰腴雄峭，清圆委蛇，为一代奇作”云。